CELEX: 32011R0763
Language: sk
Date: 2011-07-29 00:00:00
Title: Vykonávacie nariadenie Komisie (EÚ) č. 763/2011 z  29. júla 2011 o zatriedení určitého tovaru do kombinovanej nomenklatúry

3.8.2011   
            
            
               SK
            
            
               Úradný vestník Európskej únie
            
            
               L 200/6
            
         VYKONÁVACIE NARIADENIE KOMISIE (EÚ) č. 763/2011
   z 29. júla 2011
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa ustanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je ustanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení, ktorú vydali colné orgány členských štátov v súvislosti so zatriedením tovaru podľa kombinovanej nomenklatúry, ale ktorá nie je v súlade s týmto nariadením, mohol na túto informáciu aj naďalej odvolávať počas troch mesiacov podľa článku 12 ods. 6 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselného znaku KN uvedeného v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa aj naďalej počas troch mesiacov podľa článku 12 ods. 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júla 2011
      
         
            Za Komisiu v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Ú. v. ES L 302, 19.10.1992, s. 1.
   
      PRÍLOHA
      
                  Opis tovaru
               
               
                  Zatriedenie (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Prenosný prístroj na batériu (tzv. elektronická kniha, „E-book“) na záznam a reprodukciu rôznych druhov textových súborov (napr. PDF, WOL a HTML), súborov so statickými snímkami (napr. JPEG) a súborov s audio záznamom (napr. MP3) s rozmermi približne 18 x 12 x 1 cm a hmotnosťou približne 220 g.
                  Tento prístroj je vybavený:
                  
                              —
                           
                           
                              monochromatickým displejom (s použitím technológie elektronického atramentu v 4 odtieňoch šedej farby) s rozmermi približne 12 x 9 cm, s uhlopriečkou obrazovky približne 15 cm (6 palcov) a rozlíšením 600 x 800 pixlov,
                           
                        
                              —
                           
                           
                              USB rozhraním,
                           
                        
                              —
                           
                           
                              prípojkou na slúchadlá,
                           
                        
                              —
                           
                           
                              otvorom pre pamäťovú kartu,
                           
                        
                              —
                           
                           
                              ovládacími/navigačnými tlačidlami,
                           
                        
                              —
                           
                           
                              200 MHz procesorom a
                           
                        
                              —
                           
                           
                              vnútornou pamäťou s kapacitou 512 MB.
                           
                        Na účel prenosu súborov je možné prístroj pripojiť na stroj na automatické spracovanie údajov.
                  Prístroj môže reprodukovať text, statické snímky a audio záznamy prostredníctvom spracovania údajov uložených buď vo vnútornej pamäti, alebo na pamäťovej karte.
                  Prístroj nemá funkcie prekladača ani slovníka.
               
               
                  8543 70 90
               
               
                  Zatriedenie je určené všeobecnými pravidlami 1 a 6 pre interpretáciu kombinovanej nomenklatúry a znením číselných znakov KN 8543, 8543 70 a 8543 70 90.
                  Zatriedenie ako stroj na automatické spracovanie údajov položky 8471 je vylúčené, keďže prístroj nespĺňa podmienky poznámky 5 (A) k 84. kapitole.
                  Okrem toho, keďže nejde o prístroj druhu používaného výlučne alebo hlavne v systémoch na automatické spracovanie údajov, zatriedenie ako jednotka takéhoto systému položky 8471 je tiež vylúčené.
                  Zatriedenie do položky 8528 ako monitor je vylúčené vzhľadom na neschopnosť produktu zobrazovať videonahrávky v dôsledku použitia špecifickej technológie zobrazovania a z nej vyplývajúcej nízkej kvality obrazu umožňujúcej iba zobrazenie formátov dokumentov a statických snímok.
                  Prístroj sa považuje za elektronický prístroj s individuálnou funkciou, inde v 85. kapitole nešpecifikovaný ani nezahrnutý.
                  Prístroj sa preto zatrieďuje pod číselný znak KN 8543 70 90.